## Iepirkuma komisijas

2018. gada 10. decembra komisijas sēdē sniegtā atbilde uz uzdoto jautājumu par iepirkumu

**„Datu aizsardzības pakalpojumu iepirkšana”**

ID Nr. NVA 2018/36

**Jautājums:**

*Man ir jautājums saistībā ar finanšu pakalpojuma izvērtēšanu. Ja es pareizi saprotu, tad tiek vērtēta stundas likme. Kā tas sasaucas ar to, kas parādās Līguma 2.1. punktā, kur ir jānorāda līguma kopējā summa? Kā tā tiek veidota? Aprakstos nekur nebija manāms, ka būtu jānovērtē arī kopējais maksimālais stundu skaits.*

**Atbilde:**

Finanšu piedāvājumā tiek vērtēta stundas likme, kura noteikta par sniegto pakalpojumu. Līguma projektā ir iekļauts punkts par kopējo līguma summu, jo Nodarbinātības valsts aģentūrai, kā jebkurai iestādei, ir budžeta plāns un ir zināms, cik katram no iestādes funkciju nodrošināšanai nepieciešamajiem pakalpojumiem ir atvēlēti līdzekļi no kopējā budžeta. Šādi tiek veidota līguma kopējā summa. Šajā gadījumā, minētais līguma punkts nosaka to, ka brīdī, kad atvēlētā summa tiks sasniegta, tiks sasniegts arī pakalpojuma kopējais maksimālais stundu skaits.